کربلا معلی میں بین الاقوامی ترتیل سجادیہ سیمینار منعقد

روضہ مبارک امام حسین علیہ السلام کی طرف سے تیسرے سالانہ بین الاقوامی تراتیل سجادیہ سیمینار کی افتتاحی تقریب گزشتہ روز منعقد ہوئی۔

خبر کا کوڈ: ۴۲۴۰۹۹

تاریخ: ۲۷ دی ۲۰۱۶ - ۲۱:۳۳

رسا نیوز ایجنسی کی رپورٹ کے مطابق روضہ مبارک امام حسین علیہ السلام کی طرف سے منعقد ہونے والے تیسرے سالانہ بین الاقوامی تراتیل سجادیہ سیمینار کی افتتاحی تقریب گزشتہ روز منعقد ہوئی : امام زین العابدین علیہ السلام کا رسالۃ الحقوق ترقی یافتہ معاشرے کی بنیاد ہے۔

روضہ مبارک امام حسین علیہ السلام میں منعقد ہونے والے اس سیمینار میں لبنان، تیونس، فرانس، سویڈن، جرمنی، امریکہ، روس، عراق اور بہت سے دیگر ممالک سے تعلق رکھنے والے انسانی حقوق کے کارکنوں، ادباء، مؤلفین اور سیاسی و سماجی شخصیات نے شرکت کی۔

تلاوت قرآن مجید سے سیمینار کے آغاز کے بعد حجت الاسلام عبد المھدی کربلائی(دام عزہ)، اہلسنت کے معروف عالم دین عبد القادر آلوسی، فرانس کے وزیر اعظم کے مشیر بییر ایمانیال دیبون ، تیونس کے سابق ڈپٹی سپیکر ڈاکٹر خالد شوکت، کردستان کے مفتی اعظم نجم الدین بریادی اور بہت سے سکالرز نے خطاب کیا ۔

امام سجاد علیہ السلام کی انسانیت کی خدمت اور علمی ترقی میں بھر پور کردار ادا کرنے کے حوالے سے گفتگو کی اور ان کی کاوشوں کو خراجِ عقیدت پیش کیا۔/۹۸۹/ف۹۴۰/